CELEX: 62020TN0681
Language: bg
Date: 2020-11-13 00:00:00
Title: Дело T-681/20: Жалба, подадена на 13 ноември 2020 г. — OC/ЕСВД

18.1.2021   
            
            
               BG
            
            
               Официален вестник на Европейския съюз
            
            
               C 19/65
            
         
      Жалба, подадена на 13 ноември 2020 г. — OC/ЕСВД
      (Дело T-681/20)
      (2021/C 19/70)
      Език на производството: френски
      
         Страни
      
      
         Жалбоподател: OC (представители: L. Levi и A. Champetier, avocates)
      
         Ответник: Европейска служба за външна дейност
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба за допустима и основателна,
                  и вследствие на това
               
            
                  —
               
               
                  да отмени решението от 27 януари 2020 г. в частта му, с която се отхвърля искането за обезщетение на жалбоподателката от 27 септември 2019 г.,
               
            
                  —
               
               
                  доколкото е необходимо, да отмени решението от 4 август 2020 г., с което се отхвърля искането за обезщетение на жалбоподателката от 17 април 2020 г.,
               
            
                  —
               
               
                  да осъди ответника да поправи имуществените и неимуществените вреди на жалбоподателката, които се оценяват, ex aequo et bono, съответно на 20 000 EUR и 580 889 EUR,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателката изтъква три основания в подкрепа на жалбата.
      
                  1.
               
               
                  Първо основание: нарушение на член 22а от Правилника за длъжностните лица на Европейския съюз, нарушение на член 3.3 от Хартата на задачите и отговорностите на администраторите на авансови кредити в ЕСВД, нарушение на член 3 от Кодекса на професионалните норми за персонала, отговорен за финансовата проверка в ЕСВД и нарушение на член 2 от Решение PROC HR(2011)008 на върховния представител на Съюза по въпросите на външните работи и политиката на сигурност.
               
            
                  2.
               
               
                  Второ основание: нарушение на задължението за полагане на грижа. Жалбоподателката счита по-конкретно в това отношение, че решението за преместването ѝ на друга длъжност е взето при неспазване на принципа на равностойност на длъжностите и че предвид обстоятелствата в конкретния случай нейното преместване не е било обосновано от интереса на службата.
               
            
                  3.
               
               
                  Трето основание: нарушение на правото на изслушване и на задължението за излагане на мотиви, както и нарушение на защитата на личните данни и правото на зачитане на личния живот.